ՀԱՅՏԱՐԱՐՈՒԹՅՈՒՆ ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ

«Գնումների աջակցման կենտրոն» ՊՈԱԿ-ում 17.03.2017թ. ստացվել է բողոք:

Բողոք բերող անձ` «Խաչատուրյանի Բիլդինգ Գրուպ» ՍՊԸ

Պատվիրատու` ՀՀ կառավարությանն առընթեր քաղաքաշինության պետական կոմիտե

**Գնման ընթացակարգի ծածկագիրը և առարկան**` ՀՀ ՔՊԿ-ԲԸՀԱՇՁԲ-17/01 ծածկագրով ընթացակարգ, Երևանի թիվ 191 դպրոցի վերակառուցման աշխատանքների ձեռքբերում

**Բողոքի առարկան և պահանջը`**

1. Դադարեցնել ՀՀ կառավարությանն առընթեր քաղաքաշինության պետական կոմիտեի բանակցային ընթացակարգի հանձնաժողովի 2017 թվականի մարտի 9-ի թիվ 1 որոշմամբ հաստատված և հրապարակված հայտարարությունը` արտակարգ կամ անկանխատեսելի իրավիճակի առաջացման հիմքով Երևանի թիվ 191 դպրոցի վերակառուցման աշխատանքների ձեռքբերման նպատակով «ՀՀ ՔՊԿ-ԲԸՀԱՇՁԲ-17/01» ծածկագրով բանակցային ընթացակարգով նոր մրցույթ հայտարարելու մասին:
2. ՀՀ քաղաքաշինության նախարարության «Քաղաքաշինական ԾԻԳ» պետական հիմնարկի կողմից Երևանի թիվ 191 դպրոցի վերակառուցման աշխատանքների համար հայտարարված «ՔՆՔԾԻԳ-ԲԸՀԱՇՁԲ-16/9 ծածկագրով ընթացակարգը չեղյալ հայտարարված լինելու դեպքում դադարեցնել ցանկացած այդպիսի որոշում:
3. Որպես միջանկյալ ընթացակարգ կիրառել ժամանակավոր միջոց, այն է` կասեցնել ՀՀ կառավարությանն առընթեր քաղաքաշինության պետական կոմիտեի բանակցային ընթացակարգի հանձնաժողովի 2017 թվականի մարտի 9-ի թիվ 1 որոշմամբ հաստատված և հրապարակված հայտարարությունը` արտակարգ կամ անկանխատեսելի իրավիճակի առաջացման հիմքով Երևանի թիվ 191 դպրոցի վերակառուցման աշխատանքների ձեռքբերման նպատակով «ՀՀ ՔՊԿ-ԲԸՀԱՇՁԲ-17/01» ծածկագրով բանակցային ընթացակարգով նոր մրցույթ հայտարարելու մասին որոշումը, տվյալ ծածկագրով գնման ողջ գործընթացը, ինչպես նաև հայտերի ընդունման և բացման գործընթացը:

 Տեղեկացնում ենք, որ «Գնումների մասին» ՀՀ օրենքի 48-րդ հոդվածի 9-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների բողոքարկման խորհուրդ ներկայացնելով համանման բողոք: Նույն հոդվածի համաձայն բողոքարկման ընթացակարգին չմասնակցած անձը զրկվում է գնումների բողոքարկման խորհուրդ համանման բողոք ներկայացնելու իրավունքից:

**«Գնումների աջակցման կենտրոն» ՊՈԱԿ**